འདས་རྣམ་
པར་སྣང་མཛད་ཀྱི་གཡས་ཕྱོགས་སུ་རྟའི་གདན་ལ་རིན་ཆེན་ཧཱུཾ་མཛད། རྒྱབ་ཏུ་རྨ་བྱའི་གདན་
ལ། ཆོས་ཀྱི་ཧཱུཾ་མཛད། གཡོན་དུ་མཁའ་ལྡིང་གི་གདན་ལ་ལས་ཀྱི་ཧཱུཾ་མཛད་བྲི་བར་བྱའོ། །
ཤར་ཕྱོགས་ཀྱི་སྒོའི་དབུས་སུ་ཁྲོ་བོ་རྡོ་རྗེ་ལྕགས་ཀྱུ། ལྷོ་ཕྱོགས་སུ་ཁྲོ་བོ་རྡོ་རྗེ་ཞགས་པ། ནུབ་
ཕྱོགས་སུ་ཁྲོ་བོ་རྡོ་རྗེ་ལྕགས་སྒྲོག། བྱང་ཕྱོགས་ཀྱི་སྒོའི་དབུས་སུ་རྡོ་རྗེ་འབེབས་པ་བྲི་བར་
བྱའོ། །
ཕྱིའི་ཤར་ཕྱོགས་སུ་སྒྱུ་མ་རྡོ་རྗེ། རྡོ་རྗེ་དྲིལ་བུ། ཐུབ་པ་རྡོ་རྗེ། རྡོ་རྗེ་མཚོན་ཆ་རྣམས་གོ་
རིམ་བཞིན་དུ་བྲི་བར་བྱའོ། །ལྷོ་ཕྱོགས་སུ་རྡོ་རྗེ་འཁྱིལ་བ། རྡོ་རྗེ་འོད། རྡོ་རྗེ་དབྱིག་པ། རྡོ་རྗེ་
སེར་སྐྱ་རྣམས་བྲིའོ། །ནུབ་ཕྱོགས་སུ་རྡོ་རྗེ་གཏུན་རིང༌། རྡོ་རྗེ་རླུང༌། རྡོ་རྗེ་མེ། རྡོ་རྗེ་འཇིགས་
བྱེད་དོ། །བྱང་ཕྱོགས་སུ། རྡོ་རྗེ་ལྕགས་ཀྱུ། རྡོ་རྗེ་དུས། རྡོ་རྗེ་བགེགས་ཀྱི་གཙོ་བོ། ཀླུ་རྡོ་རྗེ་བྲི་
བར་བྱའོ། །དཀྱིལ་འཁོར་དེ་ཉིད་ཀྱི་ཤར་ཕྱོགས་ཀྱི་སྒོའི་དབུས་སུ་རྡོ་རྗེ་གླང་སྣ། ལྷོ་ཕྱོགས་སུ་
རྡོ་རྗེ་ཕྲེང་བ། ནུབ་ཕྱོགས་སུ་རྡོ་རྗེ་དབང་། བྱང་དུ་རྣམ་པར་རྒྱལ་བའི་དཀྱིལ་འཁོར་བྲི་བར་
བྱའོ། །ཐམས་ཅད་ཀྱང་ཁམས་གསུམ་ལས་རྣམ་པར་རྒྱལ་བའི་དཀྱིལ་འཁོར་གྱི་ཡེ་ཤེས་ཀྱི་རྡོ་
རྗེའི་སྟེང་དུ་རྡོ་རྗེ་སྐྱིལ་ཀྲུང་བཅས་ཏེ། སྙིང་ཁའི་ཕྱི་རོལ་གྱི་ཕྱོགས་སུ་ནས་འབྲས་ཙམ་གྱི་རྡོ་
རྗེ་ཕྲ་མོའི་མཚན་མ་བཞག་ལ། རྡོ་རྗེ་བསྡམས་པ་བཀན་ཏེ། སྐྱིལ་ཀྲུང་གི་སྟེང་དུ་སྣོད་འཛིན་
པའི་ཚུལ་གྱིས་བཞག་ནས་མགྲིན་པ་བཀུག་ལ་སྣའི་རྩེ་མོར་གཏད་པའི་ལུས་དྲང་པོར་སྲང་
བའི་ཏིང་ངེ་འཛིན་ལ་སྙོམས་པར་ཞུགས་པའི་ཚུལ་བྲིའོ། །
-465-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དེ་ནས་དགོང་ཀའི་དུས་སུ་རང་ཉིད་ཁྲུས་བྱས་ལུས་དྲིས་བྱུགས། ཇི་སྙེད་པའི་རྒྱན་
བཏགས་ཤིང་ཤིན་ཏུ་རློ་བའི་གོས་བགོས་ལ། དྲི་ཞིམ་ཕྲེང་བས་གདོང་ཡང་བརྒྱན། ཕྲ་མོའི་རྡོ་
རྗེ་དང༌། ཕྲ་མོའི་དྲིལ་བུ་བླངས་ཏེ་འཇིག་རྟེན་གསུམ་ལས་རྣམ་པར་རྒྱལ་བའི་དཀྱིལ་འཁོར་
ཆེན་པོ་ལས་བཤད་པའི་དཔལ་རྡོ་རྗེ་ཧཱུཾ་མཛད་ཀྱི་རྣལ་འབྱོར་ཆེན་པོ་བྱས་ལ། ཕྱིས་འཇིག་
རྟེན་གསུམ་གྱི་འཁོར་ལོའི་ཆོས་ཀྱི་དཀྱིལ་འཁོར་ལས་བཤད་པའི་བཅོམ་ལྡན་འདས་རྡོ་རྗེ་ཧཱུྃ་
མཛད་ཀྱི་ཕྱག་རྒྱ་ཆེན་པོ་བཅིངས་ཏེ། དེ་ནས་དཀྱིལ་འཁོར་ཇི་ལྟ་བ་བཞིན་དུ་སྒོ་ཕྱེ་ལ། བུམ་
པ་ལ་སོགས་པ་བཅུག་ནས། ཇི་ལྟ་བ་བཞིན་དུ་ཕྱག་བཞི་བྱས་ཏེ། ཞུགས་ལ། དངོས་གྲུབ་ཀྱི་
རྡོ་རྗེ་བརྟུལ་ཞུགས་ཀྱི་མཐར་ཐུག་པར་ཆོ་ག་རྗེས་སུ་སྤྱད་ལ།
བརླབས་པ་ལ་སོགས་པ་བྱའོ། །
ཡང་བདག་ལ་བྱིན་གྱིས་
དེ་ནས་དཀྱིལ་འཁོར་གྱི་ལྷ་ཐམས་ཅད་སྤྱན་དྲངས་ལ། ཕྱག་རྒྱ་བཞིས་རྒྱས་བཏབ་
ནས་དབང་བསྐུར་ལ། མཆོད་པ་ཐམས་ཅད་ཀྱིས་ཡང་དག་པར་མཆོད་ལ། ཕྱག་བྱས་ལ་
གནང་བ་ནོད་དེ། དེ་ནས་ཁམས་གསུམ་ལས་རྣམ་པར་རྒྱལ་བའི་དཀྱིལ་འཁོར་དུ་བཤད་
པའི་ཆོ་གས་སློབ་མས་ལྷག་པར་གནས་པར་བྱས་ལ། ཇི་ལྟ་བ་བཞིན་དུ་ཕྱག་རྒྱ་བཅུག་
ནས་དེ་ནས་ཆོས་ཀྱི་དཀྱིལ་འཁོར་ལས་བཤད་པའི་ཧཱུཾ་མཛད་དུ་བྱིན་གྱིས་བརླབས་ཏེ། ཕྱི་
རོལ་ན་གནས་པའི་བུམ་པའི་ཆུས་དབང་བསྐུར་ཏེ། རྡོ་རྗེ་ཧཱུཾ་མཛད་དུ་བྱིན་གྱིས་བརླབས་ལ།
རྡོ་རྗེ་འཆང་བའི་ལས་ཀྱི་ཕྱག་རྒྱ་རང་ཉིད་བཅིང་ལ། སློབ་མ་བཅིང་དུ་གཞུག་གོ།
སྙིང་པོ་ནི་འདི་ཡིན་ཏེ། ཨོཾ་སརྦ་ཏྭ་ཐཱ་ག་ཏ་བཛྲ་དྷ་ར་གྲིཏྣ་བཾ་དྷ་ས་མ་ཡེ་ཧཱུཾ། ཞེས་བྱ་
བའོ། །དེ་ནས་རྡོ་རྗེ་རྩེ་གསུམ་པ་དང་བཅས་པའི་དྲིལ་བུའི་ཕྱག་རྒྱ་དེ་ཉིད་མེ་ཏོག་གི་ཕྲེང་བ་
འཛིན་དུ་བཅུག་ལ་འཇིག་རྟེན་གསུམ་གྱི་འཁོར་ལོའི་ཆོས་ཀྱི་ཤར་ཕྱོགས་ཀྱི་སྒོ་ནས་བཅུག་
ལ། སྙིང་པོ་ནི་འདི་ཡིན་ཏེ། ཨོཾ་བཛྲ་པྲ་བེ་ཤ་ཡ། བཛྲ་ཨ་བྷི་ཥིཉྩ་བཛྲ་ཨ་དྷི་ཏིཥྛ་བཛྲ་ཧཱུཾ།
-466-

སྔགས་ལ་འཇུག་པའི་སྒོ་ལས། ཁམས་གསུམ་རྣམ་རྒྱལ་སོགས་དེ་ཉིད་འདུས་པའི་དཀྱིལ་ཆོག་སྐོར། ༣༩༽
འཇིག་རྟེན་གསུམ་གྱི་ཆོས་ཀྱི་དཀྱིལ་འཁོར་ལས་གསུངས་པའི་ཁྲོ་བོ་རྡོ་རྗེ་ལྕགས་ཀྱུའི་ལས་
ཀྱི་ཕྱག་རྒྱ་དགུག་པ་དང༌། དེ་ནས་ལྷོ་ཕྱོགས་ཀྱི་སྒོ་ནས་སྔ་མ་བཞིན་དུ་བཅུག་ལ། ཁྲོ་བོ་རྡོ་རྗེ་
ཞགས་པའི་ལས་ཀྱི་ཕྱག་རྒྱས་གཞུག་པ་དང་། དེ་ནས་ནུབ་ཕྱོགས་ཀྱི་སྒོ་ནས་བཅུག་ལ་ཁྲོ་བོ་
རྡོ་རྗེ་ལྕགས་སྒྲོག་གིས་ལས་ཀྱི་ཕྱག་རྒྱ་བཅིངས་པ་དང༌། དེ་ནས་བྱང་ཕྱོགས་ཀྱི་སྒོ་ནས་
བཅུག་ལ། ཁྲོ་བོ་རྡོ་རྗེ་འབེབས་པའི་ལས་ཀྱི་ཕྱག་རྒྱས་འཇིག་རྟེན་གསུམ་གྱི་འཁོར་ལོའི་ཆོས་
ཀྱི་དཀྱིལ་འཁོར་དུ་བཤད་པའི་ཚུལ་གྱིས་དབབ་པར་བྱའོ། །ཡང་ཤར་ཕྱོགས་ཀྱི་སྒོ་ནས་
བཅུག་ལ། འདི་སྐད་ཅེས་བརྗོད་དོ། །དེང་ཁྱོད་དེ་བཞིན་གཤེགས་པ་ཐམས་ཅད་ཀྱི་རྡོ་རྗེའི་
རིགས་སུ་ཞུགས་ཀྱིས། ངས་ཁྱོད་ལ་ཡེ་ཤེས་གང་གིས་དེ་བཞིན་གཤེགས་པ་ཐམས་ཅད་ཀྱི་རྡོ་
རྗེའི་རིགས་སུ་གྲུབ་པ་ཡང་ཐོབ་ན། དངོས་གྲུབ་གཞན་ལྟ་སྨོས་ཀྱང་ཅི་དགོས་ཏེ། དེ་ལྟ་བུ་ཡི་
རྡོ་རྗེའི་ཡེ་ཤེས་བསྐྱེད་པར་བྱ་ཡིས། ཁྱོད་ཀྱིས་དཀྱིལ་འཁོར་ཆེན་པོ་མ་མཐོང་བ་རྣམས་ལ་མ་
སྨྲ་ཞིག། དམ་ཚིག་ཉམས་པར་གྱུར་ཏ་རེ། དེ་ནས་རྡོ་རྗེ་སློབ་དཔོན་རང་ཉིད་ཀྱིས་རྡོ་རྗེ་ཁྲོ་བོ་
ཏི་རིན་ཏི་རིའི་ཕྱག་རྒྱ་བཅིངས་ཏེ། འདི་བརྗོད་པར་བྱའོ། །ངས་ཁྱོད་ལ་རྡོ་རྗེ་དམ་ཚིག་གི་རྡོ་
རྗེ་ཡེ་ཤེས་བསྐྱེད་པར་བྱས་ཀྱི། འགའ་ཞིག་ལ་ཡང་མ་སྨྲ་ཞིག། མི་བདེ་བ་མ་སྤངས་པར་དུས་
བྱས་ནས་སེམས་ཅན་དམྱལ་བར་གྱུར་ཏ་རེ། མནའི་སྙིང་པོ་བྱིན་ལ། རྡོ་རྗེ་ཁྲོ་བོ་ཏི་རིན་ཏི་རིའི་
ཕྱག་རྒྱ་བསྟན་ནས། རྡོ་རྗེ་འདི་ནི་ཁྲོ་བོ་ཆེ། །དམ་ཚིག་ཁྱོད་ཀྱིས་རིགས་བསྲེགས་པའི། །གལ་
ཏེ་འདས་ན་ཀླད་པ་ནས། །བརྩམས་ཏེ་ལུས་རྣམས་འཇིག་པར་བྱེད། །དམ་ཚིག་བཅིང་བར་
བྱའོ། །དེ་ནས་ཡང་སློབ་དཔོན་བདག་ཉིད་རྡོ་རྗེ་འཛིན་པའི་ཕྱག་རྒྱ་ཁ་ཐུར་དུ་བསྟན་པ་དང༌།
གྱེན་དུ་བསྟན་པ་བཅིངས་ཏེ། སློབ་མའི་སྤྱི་བོར་བཞག་ལ། འདི་སྐད་ཅེས་བརྗོད་དོ། །འདི་ནི་
ཁྱོད་ཀྱི་རྡོ་རྗེ་དམ་ཚིག་ཡིན་གྱིས། གལ་ཏེ་འགའ་ཞིག་ལ་སྨྲས་ན། ཀླད་པ་འགས་པར་འགྱུར་
རོ། །དེ་ནས་དམ་ཚིག་གི་ཕྱག་རྒྱ་དེ་ཉིད་དང་། མནའི་སྙིང་པོས་སྔགས་ལ་རྡོ་རྗེ་སློབ་མ་དེ་
-467-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
འཐུང་དུ་གཞུག་གོ། དེ་ལ་མནའི་སྙིང་པོ་ནི་འདི་ཡིན་ཏེ། རྡོ་རྗེ་སེམས་དཔའ་དེང་ཁྱོད་ཀྱི། །སྙིང་
ལ་ཡང་དག་ཞུགས་པར་འགྱུར། །གལ་ཏེ་ཚུལ་འདི་སྨྲས་ན་ནི། །དེ་མ་ཐག་ཏུ་དྲལ་ཏེ་གཤེགས། །
བཛྲ་ཨུད་ཀ་ཐ། ཞེས་བྱ་བའི་ཚིག་གིས་སོ། །དེ་ནས་སློབ་མ་ལ་ཡང་རྡོ་རྗེ་འཛིན་པའི་ཕྱག་རྒྱ་
རྡོ་རྗེ་དྲིལ་བུ་དང་བཅས་པ་བཅིང་ལ། འདི་སྐད་ཅེས་བསྒོས་ཤིག། ཁྱོད་ཀྱིས་དམ་ཚིག་མ་
མཐོང་བ་དང་། ལྷའི་རིགས་མ་མཐོང་བ་སུ་ལ་ཡང་མ་སྨྲ་ཞིག། ཅེས་བསྒོ་ལ། དྲིལ་བུ་དཀྲོལ་
དུ་གཞུག་གོ། ཇི་ལྟར་དྲིལ་བུ་འདི་དཀྲོལ་བ། །དེའི་སྒྲ་ཇི་ལྟར་མི་རྟག་དང༌། །དེ་བཞིན་ལས་ཀྱི་
རྡོ་རྗེ་ཁྱོད། །མི་རྟག་པ་ནི་མ་རུངས་བྱེད། །ཅེས་བརྗོད་ལ། རྡོ་རྗེ་སློབ་དཔོན་བསྟི་སྟང་མེད། །
རྡོ་རྗེ་སྤུན་ལ་མི་མཛའ་དང་། །གདུག་ལ་བྱམས་དང་ཆགས་བྲལ་བར། །གལ་ཏེ་ཁྱོད་ཀྱིས་
བྱས་ནའོ། །ཞེས་དང༌། དེ་ནས་ཡང་འདི་སྐད་དུ་བརྗོད་དོ། །དེང་ནས་བརྩམས་ཏེ་ཁྱོད་ཀྱི་ཕྱག་
ན་རྡོ་རྗེ་ང་ཡིན་གྱིས། ངས་འདི་བྱོས་ཤིག་ཅེས་བསྒོ་བ་གང་ཡིན་པ་དེ་བྱ་དགོས་སོ། །ཁྱོད་ཀྱི་ང་
ལ་བརྙས་པར་མ་བྱེད་ཅིག། མི་བདེ་བ་མ་སྤངས་པར་དུས་བྱས་ནས་དམྱལ་བར་ལྟུང་བར་གྱུར་
ཏ་རེ། ཞེས་སྨྲས་སོ། །འདི་སྐད་དུ། དེ་བཞིན་གཤེགས་པ་ཐམས་ཅད་ཀྱི་བྱིན་གྱིས་བརླབས་
ལ། རྡོ་རྗེ་སེམས་དཔའ་བདག་ལ་དབབ་པར་གྱུར་ཅིག། ཅེས་སྨྲོས་ཤིག་ཅེས་བསྒོའོ། །
དེ་ནས་རྡོ་རྗེ་འབེབས་པའི་དམ་ཚིག་གི་ཕྱག་རྒྱ་བཅིང་ལ། དབབ་པ་བསྐྱེད་པར་བྱའོ། །
སྙིང་པོ་ནི་འདི་བསྟན་ཏེ། བཛྲ་ཨཱ་བེ་ཤ་ཨཱ། དེ་ནས་མེ་ཏོག་གི་ཕྲེང་བ་དོར་ཏེ། ཨོཾ་པྲ་ཏིཙྪ་ཨ་ངྷི་
ཏིཥྛ་བཛྲ་ཧོ། དེ་ནས་མེ་ཏོག་དེ་བླངས་ཏེ་དེའི་སྤྱི་བོར་བཅིང་ངོ་། །འདིའི་སྔགས་ནི། ༀ་པྲ་དྷི་
གྲིནྣ་སྟཱཾ། ཨི་མཾ་སཏྭ་མ་ཧཱ་བ་ལ། དེ་ནས། ༀ་རྡོ་རྗེ་སེམས་དཔའ་དེང་ཁྱོད་ཀྱི། །མིག་འབྱེད་
པར་ནི་བརྩོན་པར་མཛད། །རྡོ་རྗེའི་མིག་ནི་བླ་མེད་པ། །ཐམས་ཅད་མིག་ནི་དེང་འབྱེད་ཤོག།
ཅེས་བྱ་བ་འདི་དང་། དེ་བཞིན་དུ་གདོང་གཡོགས་བཅིངས་པ་བཀྲོལ་བར་བྱའོ། །དེ་ནས་སྒོ་
སྲུང་ནས་བརྩམས་ཏེ། རྣམ་པར་སྣང་མཛད་ཀྱི་བར་དུ་བསྟན་ལ། ཧྱ་བཛྲ་པཱ་ཤྱ། རྡོ་རྗེ་འཆང་
-468-

སྔགས་ལ་འཇུག་པའི་སྒོ་ལས། ཁམས་གསུམ་རྣམ་རྒྱལ་སོགས་དེ་ཉིད་འདུས་པའི་དཀྱིལ་ཆོག་སྐོར། ༩༽
བའི་ཕྱག་རྒྱ་སློབ་མའི་སྙིང་ཁར་བཀྲོལ་ལ། ཏིཥྛ་བཛྲ་ཌི་ཎྷོ་མེ་བྷ་ཝ། ཤཱ་ཤྭ་ཏོ་མེ་བྷ་ཝ། རང་ཧྲི་
ད་ཡ་མེ་ཨ་དྷི་ཏིཥྛ་སརྦ་སིད་དྷི་མེ་པྲ་ཡཙྪ་ཧཱུཾ། ཧ་ཧ་ཧ་ཧ་ཧོ། ཞེས་བྱ་བ་འདི་བརྗོད་དོ། །དེ་ནས་
རྣམ་པར་རྒྱལ་བའི་བུམ་པ་ལས་རྡོ་རྗེ་ཁུ་ཚུར་གྱི་ཆུ་བླངས་ཏེ། དབང་བསྐུར་རོ། །འདིའི་སྙིང་
པོ་ནི་འདི་ཡིན་ཏེ། ཨོཾ་བཛྲ་ཨ་བྷི་ཥིཉྩ་བཛྲ་དྷ་ར་ཏེ་ས་མ་ཡ་གྲ་གྲྀ། དེ་ནས་ཕྱག་རྒྱའི་དབང་
བསྐུར་བ་དང་། མིང་གི་དབང་བསྐུར་བ་ཇི་ལྟ་བ་བཞིན་དུ་བྱིན་ལ། ཆོ་ག་ལྷག་མ་ནི་འཇིག་
རྟེན་གསུམ་ལས་རྣམ་པར་རྒྱལ་བའི་དཀྱིལ་འཁོར་ཆེན་པོར་བཤད་པ་བཟུང་ངོ༌། །དེ་ནས་ཆོས་
ཀྱི་འཁོར་ལོའི་ཕྱག་རྒྱ་བླངས་པ་ནི། སངས་རྒྱས་རྡོ་རྗེ་འཛིན་པ་སོགས། ། ཆོས་ཀྱི་དཀྱིལ་འཁོར་
ཇི་བཞིན་ནོ། །ཐམས་ཅད་མཉམ་པ་ཉིད་བསམས་པ། །རྡོ་རྗེ་རིག་པ་དམ་པ་སྟེ། །འགྲོ་བ་འདི་
དག་སྒྱུ་མ་བཞིན། །དེ་བཞིན་སྡུག་བསྔལ་དྲིལ་བུ་འདྲ། །སྡུག་བསྔལ་ཐམས་ཅད་མྱ་ངན་འདས། །
རྡོ་རྗེ་འཇོམས་པ་བླ་ན་མེད། །རིག་པའི་རྒྱལ་པོ་ཏིང་འཛིན་རྣམས། ། ཞེས་ངེས་པར་བྱས་ཏེ། ཇི་
ལྟར་བྲིས་པ་དང་རྗེས་སུ་མཐུན་པར་རྡོ་རྗེ་ཆེན་པོའི་རིག་པ་དང་། ཕྱི་རོལ་གྱི་རྡོ་རྗེའི་རིགས་འདི་
དག་གི་འཇིག་རྟེན་གསུམ་གྱིས་ཆོས་ཀྱི་དཀྱིལ་འཁོར་གྱི་ཕྱག་རྒྱ་ཆེན་པོ་བཅིང་ལ། འཇིག་རྟེན་
གསུམ་གྱི་འཁོར་ལོའི་དཀྱིལ་འཁོར་ཆེན་པོ་ལས་བཤད་པའི་དམ་ཚིག་གི་ཕྱག་རྒྱ་དང༌། འཇིག་
རྟེན་གསུམ་གྱི་འཁོར་ལོའི་ལས་ཀྱི་དཀྱིལ་འཁོར་ལས་བཤད་པ་ལས་ཀྱི་ཕྱག་རྒྱ་བལྟ་བར་བྱའོ། །
འཇིག་རྟེན་པའི་ཆོས་ཀྱི་དཀྱིལ་འཁོར་གྱི་ཆོག་བསྟན་བཅོས་ལུགས་སོ།།
།།
དེ་ནི་འཇིག་རྟེན་པའི་ལས་ཀྱི་དཀྱིལ་འཁོར་གྱི་ཆོ་ག་བཤད་པར་བྱ་སྟེ། དེ་ལ་སྦྱོར་བ་
དང་། དངོས་གཞི་དང་། རྗེས་ཀྱི་ཆོ་གའོ། །སྦྱོར་བ་ལ་དང་པོའི་སྦྱོར་བ་ནི། འཇིག་རྟེན་པའི་
དཀྱིལ་འཁོར་ཆེན་པོར་བཤད་པ་ཉིད་དོ། །དཀྱིལ་འཁོར་རྒྱལ་མཆོག་ནི། དེ་ནས་ཡང་བཅོམ་
ལྡན་འདས་དེ་བཞིན་གཤེགས་པ་ཐམས་ཅད་ཀྱི་དམ་ཚིག་ལས་བྱུང་བ་རྡོ་རྗེའི་བྱིན་གྱིས་
བརླབས་ཞེས་བྱ་བའི་ཏིང་ངེ་འཛིན་ལ་སྙོམས་པར་ཞུགས་ནས། རང་གི་རིག་པ་དམ་པ་འདི་
-469-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གསུངས་སོ། །ཨོཾ་བཛྲ་བི་ལ་སེ་པཱུ་ཛ་ཡ་ཧཱུཾ། དེ་ནས་རྡོ་རྗེ་སྙིང་པོས་རང་གི་རིག་པ་དམ་པ་འདི་
གསུངས་སོ། །ཨོཾ་ཨ་བྷི་ཥེ་ཀེ་ཨ་བྷི་ཥིཉྩ་ཧཱུཾ། དེ་ནས་རྡོ་རྗེ་སྤྱན་གྱིས་རང་གི་རིག་པ་དམ་པ་
འདི་གསུངས་སོ། །ༀ་གྷི་ཏ་ག་ཧི་ཧཱུཾ། དེ་ནས་བྱང་ཆུབ་སེམས་དཔའ་རྡོ་རྗེ་སྣ་ཚོགས་ཀྱི་རང་གི་
ལས་ཀྱི་རིག་པ་དམ་པ་འདི་གསུངས་སོ། །ཨོཾ་བཛྲ་ནིརྟེ་ཧཱུཾ། ཞེས་པས་དཀྱིལ་འཁོར་སྤྲུལ་ལོ། །
དེ་ན་རྡོ་རྗེ་རིག་པ་དམ་པས་རང་གི་ལས་ཀྱི་དམ་ཚིག་འདི་གསུངས་སོ། །ཨོཾ་བཛྲ་དྱོད་ཏ་མ་ནི་
ཏྱ་བི་ཀུ་ར་བི་ཀུ་ར་བ་ཧཱུཾ་ཕཊ། དེ་ནས་རྡོ་རྗེ་ཁྲོ་བོས་མེ་ལྷ་མོས། རང་གི་ལས་ཀྱི་དམ་ཚིག་འདི་
གསུངས་སོ། །ཨོཾ་ཀྲོ་དྷ་བཛྲ་ཨགྣི་ཛྭ་ལ་ཡ་ཀྲི་ཤུ་ལཾ་བིན་དྷ་ཧྲི་ད་ཡ་བཛྲ་ན་ཧཱུྃ་ཕཊ། དེ་ནས་རྡོ་
རྗེ་གསེར་ལྷ་མོ་ཆེན་མོས་རང་གི་ལས་ཀྱི་དམ་ཚིག་འདི་སྨྲས་པ། ཨོྃ་བཛྲ་ཧེ་མེ་ཚིན་དྷ་ཙཀྲེ་ན་
བཛྲ་ཎི་ཧཱུཾ་ཕཊ། དེ་ནས་རྡོ་རྗེ་གཞོན་ནུ་མས་རང་གི་ལས་ཀྱི་དམ་ཚིག་འདི་སྨྲས་སོ། །ཨོཾ་བཛྲ་
ཀུ་མཱ་རི་ཤཱི་ཧཱུྃ་ཨ་བེ་ཤ་ཡེ་གན་དྷ་ཤ་བ་ཏེ་ན་བཛྲ་པཱ་ཎི་ཊི་ཡ་ཡེ་བཛྲ་ས་མ་ཡེ་མ་ནུ་སྨ་ར་ཎ་ཧཱུྃ་
ཕཊ། དེ་ནས་ལྷ་མོ་ཆེན་མོ་རྡོ་རྗེ་ཞི་བས་རང་གི